Māra Plotniece

Mg. biol. Māra Plotniece (dzimusi Māra Kope;  Rīgā) ir latviešu bioloģe, botāniķe. Specializējusies augu taksonomijā, ģeogrāfijā un jauno tehnoloģiju ieviešanā datu apstrādei augu ģeogrāfijas izpētei un dabas aizsardzības administrēšanai.

Dzīvesgājums 
Dzimusi 1944. gada 25. jūnijā Rīgā Reinholda un Valērijas Kopes, dzim. Strautnieces ģimenē. Mācījusies Rīgas 35. septiņgadīgajā skolā un Rīgas 5. vidusskolā. Pēc skolas beigšanas 1962. gadā strādājusi Rīgas Laku un krāsu rūpnīcā par laboranti. 1964.-1966. gadā mācījusies Latvijas Universitātes Ķīmijas fakultātē, no 1967.-1973. gadam — LU Bioloģijas fakultātē, kuru beigusi ar specializāciju biologs, botāniķis.

LPSR ZA Bioloģijas institūta Botānikas laboratorijā M.Kope darbu uzsāka 1967. gadā (1967—1993) kā vecākā laborante bioloģijas zinātņu doktores un LPSR ZA korespondētājlocekles Gali Sabardinas vadībā. No 1971.gada — vecākais biologs. Dr.biol. G.Sabardinas nosūtīta, apguva programmēšanu un darbu ar 20. gs. septiņdesmitajos gados pieejamo skaitļošanas tehnoloģiju LPSR ZA Elektronikas un skaitļošanas tehnikas institūtā pie Dr. habil. sc. соmр. Leonarda Rastrigina. Galvenais mērķis bija izmantot jaunās tehnoloģijas un statistikas metodes pļavu ekosistēmu izpētē. Pēc tam, kad laboratorijas vadību 1973. gadā pārņēma Dr.biol. Laima Tabaka un sākās darbs pie Latvijas floras izpētes, M. Plotnieces vadībā tika izveidota datu bāze konkrēto floru metodikas aprobācijai Latvijas apstākļos. Tā ļāva apstrādāt pēc noteiktas metodikas savāktus lauku darbu materiālus un sagatavot to analīzi. Vēlāk tika izveidota arī programma herbārija etiķešu drukāšanai.

Papildinājusi zināšanas augu sistemātikā un taksonomijā Sankt-Pēterburgā V.L.Komarova Botānikas institūta un Tartu Universitātes bibliotēkās un herbārijos. Šo pētījumu rezultāti izmantoti sagatavojot Baltijas Floras konspektu par Crassularicea, Oxalidaceae, Polygalaceae, Pyrolaceae, Rubiaceae un Dipsacaceae dzimtām (Flora of the Baltic countries. Tartu, 1996).

No 1993. gada līdz aiziešanai pensijā 2009. gadā M. Plotniece strādāja Latvijas Vides aģentūrā (tagad Latvijas Vides, ģeoloģijas un meteoroloģijas centrs) par Dabas aizsardzības informācijas daļas vadītāju. Viņas vadībā tika izstrādātas īpaši aizsargājamo dabas teritoriju, īpaši aizsargājamo sugu atradņu un mikroliegumu datu bāzes. M. Plotniece koordinēja un uzraudzīja to aizpildīšanu un darbību. Sagatavojot Latvijas iestāšanos Eiropas Savienībā, līdz 2004. gadam tika izveidota un aizpildīta īpaši aizsargājamo teritoriju NATURA 2000 datu bāze un kartes un iesniegtas Eiropas Komisijai.

M.Plotniece veikusi arī Nacionālā references centra uzdevumus sadarbībai ar Eiropas Vides aģentūras Eiropas informācijas un novērojumu tīklu (EIONET) un ANO konvencijas “Par bioloģisko daudzveidību”(CBD) informācijas sistēmas mājas lapas izveidi Latvijā.
Māra Plotniece strādāja arī Latvijas veģetācijas kartēšanas grupā, kas sagatavoja Latvijas digitālo karti Eiropas Padomes Vides informācijas koordinācijas programmai (CORINE Land Cover).

Latvijas Botāniķu biedrības biedrene kopš 1975. gada.

Māras Plotnieces ievāktais ziedaugu un paparžaugu herbārijs glabājas LU Bioloģijas institūta Botānikas laboratorijas herbārijā (herbārija starptautiskais kods LATV).

Darbi 
 Плотниекс М. Узколиственная овсянница Festuca L.группы Ovinae Extravaginales velmixtae Hack. Флора и растительность Латвийской ССР, Приморская низменность. Рига, 1974.
 Табака Л., Клявиня Г., Плотниекс М. Некоторые методические вопросы изучения видового состава флоры Западной Латвии. Курземский геоботанический район. Рига, 1977.
 Клявиня Г.,Плотниекс М.,Табака Л. Первые итоги изучения флоры и растительности национального парка “Гауя” (Латвийская ССР). Охрана и восстоновление pастительного покрова. Тарту, 1978.
 Клявиня Г., Плотниекс М., Табака Л., Талла Б., Юкна Я. Структура флоры геоботанического раиона. Флора и растительность Латвийской ССР. Северо-восточный геоботанический район. Рига,1979.
 Kлявиня Г., Плотниекс М. Редкие, охраняемые и новые для Латвии виды растений. Флора и растительность Латвийской ССР. Юго-Восточный геоботанический район. Рига, 1982.
 Plotnieks M. Vidējās ziemcietes —Pyrola media Sw.- izplatība Latvijā. Retie augi un dzīvnieki. Rīga, 1983.
 Фатаре И., Табака Л., Плотниекс М. и.др. Структура флоры. Флора и растительность Латвийской ССР. Восточно-Латвийский геоботанический район. Рига, 1985.
 Табака Л., Плотниекс М., Земитис Л. Сравнительный анализ конкретных флор Восточной Латвии. Флора и растительность Латвийской ССР. Средне-латвийский геоботанический район. Рига, 1987.
 Табака Л., Фатаре И., Плотниекс М. Систематическая структура флоры. Флора и растительность Латвийcкой ССР. Центрально-Видземский геоботанический район. Рига, 1990.

Rakstījusi arī “Хорология Флоры Латвийской ССР”, Baltijas floras konspektam (Flora of the Baltic countries, 1996), Enciklopēdijai Latvijas Daba.

Atsauces

Ārējie avoti 
 Latvijas Nacionālais arhīvs. Latvijas valsts arhīvs. Fonds: LR Izglītības un zinātnes min. LU Bioloģijas institūts. 2367-2-1113
 Enciklopēdija Latvijas Daba, 6.sēj. Preses nams, Rīga, 1998.
 Intervijas ar Māru Plotnieci 2019. gada februārī, Rīgā.

1944. gadā dzimušie
Latvijas biologi
Botāniķi
Latvijas Universitātes absolventi